
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Α/17184 (1) 


Σύσταση προσωρινών θέσεων στο Υπουργείο Εθν. Οικονομίας. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Σύμφωνα με: 

1. Τις διατάξεις: 

α. Του κεφ. Γ’ του Ν. 993/79, 

β. του άρθρου 25 παρ. 6 του Ν. 1735/87. 

2. Το πρακτικό του Υπηρεσιακού Σύμβουλίου του ΥΠΕΘΟ 
αριθ. 4/1.7.88, καθώς και το πρακτικό του Υπηρεσιακού Συμ¬ 
βουλίου του ΚΕΠΕ αριθ. 1/18.1.88. 

3. Την απόφαση αριθ. Α/16461/29.7.88 «κατάταξη προσω¬ 
πικού (συνεργατών ΚΕΠΕ) σε προσωρινές θέσεις με σχέση εργα¬ 


σίας Ι.Δ. αόριστου χρόνου», αποφασίζουμε: 

1. Συνιστούμε, σύμφωνα με την απόφασή μας που αναφέρεται 
στο σκεπτικό με στοιχείο (3), τις παρακάτω προσωρινές θέσεις με 
σχέση εργασίας ιδιωτικού δικαίου αόριστου χρόνου, στο Υπουρ¬ 
γείο .Εθνικής Οικονομίας, ως εξής: 

Τρεις (3) θέσεις οικονομολόγων με αυξημένα προσόντα. 

Δύο (2) θέσεις πτυχιούχων Ανωτάτων Οικονομικών Σχολών. 

Μία (1) θέση Χειρίστριας - Προγραμματίστριας Η/Υ. 

2. Οι θέσεις αυτές καταργούνται αυτοδίκαια μόλις με αποιοδή- 
ποτε τρόπο κενωθούν. 

3. Το προσωπικό που θα καταταγεί στις παραπάνω θέσεις θα 
διέπεται από τις διατάξεις του κεφ. Γ’ του Ν. 993/79. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 8 Αυγούστου 1988 

Ο ΥΠΟΥΡΓΟΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 

- 4 - 

Αριθ. 73960/2352 (2) 

Τροποποίηση απόφασης ανασυγκρότησης Επιτροπής Κληρώ- 

σεως Ομολογιών των Λαχειοφόρων Εσωτερικών Δανείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την 124791/4752/11.12.1986 απόφασή μας «Ανασυ¬ 
γκρότηση Επιτροπής Κληρώσεως Ομολογιών των Λαχειοφόρων 
Εσωτερικών Δανείων» και 

2. Το Νο 372734/9.8.1988 ΤΗΛΕΓΡΑΦΗΜΑ του Χρημα¬ 
τιστηρίου Αξιών Αθηνών, με το οποίο μας κάνει γνωστό το ονο¬ 
ματεπώνυμο του νέου Προέδρου και του Αντιπροέδρου του Χρη¬ 
ματιστηρίου, αποφασίζουμε: 

Τροποποιώντας την ανωτέρω 124791/4752/11.12.1986 
απόφασή μας, ορίζουμε να συμμετέχει, ως τακτικό μέλος, στην 
Επιτροπή Κληρώσεως Ομολογιών των Λαχειοφόρων Εσωτερι¬ 
κών Δανείων ο Πρόεδρος του Χρηματιστηρίου Αξιών Αθηνών, 
Μιχαήλ Χατζηλίας, με αναπληρωτή του τον Αντιπρόεδρο, του 
ίδιου χρηματιστηρίου Γεώργιο Χρυσοχοΐδη. 

Η" απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 9 Αυγούστου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. 84037/3624 (3) 

Τοπικές απαγορεύσεις κυνηγίου λόγω έξαρσης πυρκαγιών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το άρθρο 7 παράγρ. 3 του Ν. 117/75. 

2. Την εισήγηση της Διεύθυνσης Δασών Χίου για την ανάγκη 
άμεσης αναστολής του κυνηγίου λόγω των ιδιαίτερα δυσμενών 
συνθηκών που προκάλεσαν οι πυρκαγιές και τον αυξημένο κίν¬ 
δυνο εξαφάνισης για τα εναπομείναντα θηράματα. 

3. Την αριθ. 260347/16.2.87 κοινή απόφαση Πρωθυπουρ¬ 
γού και Υπουργού Γεωργίας «Ανάθεση αρμοδιοτήτων Υπουργού 
Γεωργίας και στον Υφυπουργό Γεώργιος Κώστα Τσιγαρίδα», 
αποφασίζουμε: 

Επιτρέπουμε στη Δ/νση Δασών Χίου να εκδώσει απαγορευ¬ 
τική διάταξη Θήρας προκειμένου να ρυθμίσει θέματα που λόγω 
έξαρσης των πυρκαγιών στην περιοχή της επηρεάζουν αρνητικά 
τις συνθήκες προστασίας και διαχείρισης των πληθυσμών θηρα¬ 
μάτων. 

Οι τοπικές απαγορεύσεις κατά χώρο, χρόνο και είδος θηράμα¬ 
τος θα πρέπει να λαμβάνουν ευρεία δημοσιότητα. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και θα ισχύσει μέχρι 10 Μαρτίου 1989. 

Αθήνα, 9 Αυγούστου 1988 

Ο ΥΦΥΠΟΥΡΓΟΣ 

ΚΩΣΤΑΣ ΤΣΙΓΑΡΙΔΑΣ 
-♦- 

Αριθ. 19561 (4) 

Συγκρότηση Οργανωτικής Επιτροπής για τις εκδηλώσεις της 
παράδοσης της Ολυμπιακής φλόγας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «περί επανασυστάσεως της ΓΓΑ». 

β. Του Ν. 1558/85 «Κυβέρνηση και Κυβερνητικά Όργανα». 

γ. Του Ν. 75/75 «περί Οργανώσεως του εξωσχολικού Αθλη¬ 
τισμού». 

δ. Του Ν. 1566/85 «Δομή και Λειτουργία της Πρωτοβάθμιας 
και Δευτεροβάθμιας εκπαίδευσης και άλλες διατάξεις». 

2. Την Υ.596/29.6.88 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Πολιτισμού 
Θεόδωρου Στάθη». 

3. Την ανάγκη για την από κάθε πλευρά άρτια διοργάνωση 
της τελετής της παράδοσης της Ολυμπιακής φλόγας, αποφασί¬ 
ζουμε: 

Συγκροτούμε Οργανωτική Επιτροπή αποτελούμενη από τους: 

1, Δημήτρη Σαρρή, Γ ενικό Γ ραμματέα Αθλητισμού, ως Πρόε¬ 
δρο. 

2. Γιάννη Παπαδογιαννάκη, Α' Αντιπρόεδρο της Ε.Ο.Α., ως 
μέλος. 

.3. Π. Συναδινό, εκπρόσωπο του Υπουργείου Παιδείας, ως μέ¬ 
λος. 

4. Σ. Μερκούρη και Φ. Μανωλοπούλου, εκπροσώπους του 
Υπουργείου Πολιτισμού, ως μέλη. 


5. Σ. Μεταξά, Δ/ντή Συντονιστή Ολυμπιακής Προετοιμασίας, 
ως μέλος. 

6. Γ. Ανδρεάδη, εκπρόσωπο του Δήμου Αθηναίων, ως μέλος. 

7. Σ. Καρβούνη, εκπρόσωπό της. Γ.Γ.Α., ως μέλος. 

8. Α. ΙΙυργιώτη, εκπρόσωπο του ΕΟΤ. ώς μέλος. 

Διευθυντής - Συντονιστής της εκδήλωσης ορίζεται ο Ε. Σαβρά- 

μης, Στρατηγός ε.α. και Γραμματείς οι Α. Φιλιππίδου και Μ. Βή- 
χου. Οικονομικός Υπόλογος ο Δ. Καρακάσης. 

Έργο της Επιτροπής αυτής θα είναι η προετοιμασία των εκδη¬ 
λώσεων για την παράδοση της* Ολυμπιακής φλόγας. 

Η Επιτροπή αυτή για τις ανάγκες της θα επιχορηγηθεί με τα 
αναγκαία για τη διοργάνωση ποσά, τα οποία ϋα κατατεθούν σε 
Κρατική Τράπεζα και οι αναλήψεις θα γίνουν με υπογραφή του 
Προέδρου- και του οικονομικού υπόλογου και του εκπροσώπου 
του Υπουργείου Παιδείας. 

Κάθε άλλη λεπτομέρεια πάνω στην οργάνωση και λειτουργία 
της Επιτροπής μπορεί να ρυθμιστεί με απόφαση του Προέδρου 
της. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Αθήνα, 21 Ιουλίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 


ΘΕΟΔΩΡΟΣ ΣΤΑΘΗΣ 


♦ 


Αριθ. 21258 (5) 

Διορισμός Μονομελών Δικαιοδοτικών Οργάνων Αθλητικών Δι¬ 
καστών. 


Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «περί επανασυστάσεως της Γ.Γ.Α. και 
των αρμοδιοτήτων αυτής». 

β. Του Ν. 1558/85 «Κυβέρνηση και Κυβερνητικά Όργανα». 

γ. Του Ν. 1646/86 «Μέτρα πρόληψης και καταστολής της 
βίας στους αθλητικούς χώρους και άλλες διατάξεις». 

2. Την απόφαση του Πρωθυπουργού Υ.596/29.6.88 «Καθο¬ 
ρισμός αρμοδιοτήτων του Αναπληρωτή Υπουργού Πολιτισμού 
Θεόδωρου Στάθη». 

3. Τα έγγραφα της Γ.Γ/Α 18119/5.7.88, 18118/5.7.88 
και 18117/5.7.88. 

4. Το έγγραφο 3596/7.7.88 του Εφετείου Αθηνών. 

5. Το έγγραφο 7354/11.7.88 του Πρωτοδικείου Αθηνών. 

6. Το έγγραφο 2283/8.7.88 του Πρωτοδικείου Πειραιά, 
αποφασίζουμε: 

Διορίζουμε, ως μονομελή Δικαιοδοτικά Όργανα - Αθλητικούς 
Δικαστές, με θητεία δύο (2) χρόνια τους παρακάτω: 

1. Παντελή Ανδρέου, Πρόεδρο Εφετών. 

2. Γεώργιο Μπούτσικο, Εφέτη. 

3. Χρήστο Παληοκώστα, Εφέτη. 

4. Βασίλειο Βαθρακοκοίλη, Εφέτη. 

5. Αναστάσιο Λιανό, Πρωτόδικη. · 

6. Παναγιώτη Ντυμένο, Πρωτόδική. 

Από τους παραπάνω Αθλητικούς Δικαστές οι πέντε (5) εδρεύ¬ 
ουν στην Ε.Π.Ο. με αρμοδιότητα το Ποδόσφαιρο και ο ένας (1) 
στην Ε.Ο. Καλαθοσφαίρισης με αρμοδιότητα τα λοιπά ομαδικά 
αθλήματα. 

Ως γραμματείς των πιο πάνω Οργάνων διορίζονται οι παρα¬ 
κάτω υπάλληλοι της Γ.Γ.Α: · 

1. Μπούκης Γεώργιος 

2. Τσολακίδης Πρόδρομος 

3. Πενταράκη Ειρήνη 

4. Καραλόγος Ιωάννης. 

Το ύφος της καταβαλλόμενης από την ΕΠΟ μηνιαίας αποζη¬ 
μίωσης σε καθένα από τα παραπάνω Όργανα καθορίζεται σε 
55.000 δρχ., ίο δε ύψος της καταβαλλόμενης από την ίδια Ομο¬ 
σπονδία μηνιαίας αποζημίωσης σε καθένα από τους παραπάνω 
Γραμματείς καθορίζεται σε 20.000 δρχ. 

Από το ύψος της παραπάνω αποζημίωσης των Δικαιοδοτικών 
Οργάνων και Γραμματέων, ποσό 20.000 δρχ. και 10.000 δρχ. 
αντίστοιχα, καταβάλλεται ως έξοδα κίνησης. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 10 Αυγούστου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΔΩΡΟΣ ΣΤΑΘΗΣ 

Αριθ. 4951 (6) 

Συγκρότηση Επιτροπής συντονισμού και οικονομικής υποστήρι¬ 
ξης διοργανώσεων ειδικών προγραμμάτων, έργων υποδομής 

ειδικών αθλητικών δραστηριοτήτων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις τού Α.Ν. 397/68 «περί επανασυστάσεως της 
Γ.Γ.Α. και των αρμοδιοτήτων αυτής». 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

3. Τις διατάξεις του Ν. 1646/86 «Μέτρα πρόληψης και κατα¬ 
στολής της βίας στους αθλητικούς χώρους και άλλες διατάξεις». 

4. Τις διατάξεις του Ν. 1566/85 «Δομή και λειτουργία της 
Πρωτοβάθμιας και Δευτεροβάθμιας εκπαίδευσης και άλλες δια¬ 
τάξεις». 

5. Την απόφαση ΐ.596/29.6.88 του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Πολιτισμού 
Θεόδωρου Στάθη», αποφασίζουμε: 

Συγκροτούμε Οργανωτική Επιτροπή αποτελούμενη από τους: 

ΧΡΗΣΤΟ ΝΙΚΕΖΗ, Πρόεδρο. 

ΓΡΗΓΟΡΗ ΠΑΠΕΥΘΥΜΙΟΥ, Μέλος. 

ΓΕΩΡΓΙΟ ΠΑΠΑΓΕΩΡΓΙΟΥ, Μέλος. 

ΦΩΤΗ ΗΛΙΟΥΔΗ, Μέλος. 

ΠΑΝΑΓΙΩΤΗ ΑΛΗΜΙΣΗ, Μέλος. 

Διευθυντής και Οικονομικός Υπόλογος ορίζεται ο Διονύσης 
Καρακάσης. Γραμματέας της Επιτροπής ορίζεται η Θ. Αθανασο- 
πούλου. 

Έργο της Επιτροπής αυτής θα είναι ο συντονισμός διοργανώ¬ 
σεων ειδικών προγραμμάτων έργων αθλητικής υποδομής, ειδι¬ 
κών ερευνητικών προγραμμάτων, ανάθεσης μελετών αθλητικού 
επιστημονικού περιεχομένου, ειδικών πολιτιστικών και κοινωνι¬ 
κών θεμάτων κ.λπ. 

Για την εκπλήρωση του έργου της, η Επιτροπή θα συνεργάζε¬ 
ται με άλλες Επιτροπές συγκεκριμένων δραστηριοτήτων ή θα 
αναλαμβάνει την οργάνωση, την εκτέλεση και την οικονομική 
κάλυψη προγραμμάτων, εκδηλώσεων κ.λπ. και την υπογραφή 
των σχετικών συμβάσεων. 

Για το λόγο αυτό η Επιτροπή θα χρηματοδοτείται με απόφαση 
του Αναπληρωτή Υπουργού από τον ΟΠΑΠ και τα ποσά της επι- 
χορήγησης θα κατατίθενται σε Κρατική Τράπεζα, οι δε αναλή¬ 
ψεις θα γίνονται με υπογραφή του Προέδρου και του Οικονομικού 
υπόλογου. 

Με εισήγηση της Επιτροπής και απόφαση του Αναπληρωτή 
Υπουργού Πολιτισμού η Επιτροπή αυτή μπορεί να προσλαμβάνει 


το αναγκαίο για την εκπλήρωση του σκοπού της προσωπικό. 
Στην απόφαση αυτή θα καθορίζονται οι όροι απασχόλησης, η 
αποζημίωση και τα καθήκοντα του προσωπικού. 

Κάθε άλλη λεπτομέρεια πάνω στην οργάνωση και τη λειτουρ¬ 
γία της Επιτροπής μπορεί να ρυθμιστεί με απόφαση του Προέ¬ 
δρου της. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 10 Αυγούστου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΘΕΟΔΩΡΟΣ ΣΤΑΘΗΣ 
-+- 

Αριθ. οικ/2923 ’(7) 

Συμπλήρωση της 1355/ΔΠ37.1/26.4.1988 (ορθή επανάληψη 

2 Ιουνίου 1988) κοινής απόφασης των Υπουργών Εθνικής 

Οικονομίας, Οικονομικών και Περιβάλλοντος, Χωροταξίας 

και Δημοσίων Έργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγραφοι 2 και 3 της από 
28.7.78 Πράξης Νομοθετικού Περιεχομένου (ΦΕΚ Α’ 117) 
«περί αποκαταστάσεως ζημιών εκ σεισμών Βορείου Ελλάδος» 
που κυρώθηκε με το Ν. 867/79 (ΦΕΚ Α' 24). . 

2. Τις διατάξεις του Ν. 1190/81 (ΦΕΚ Α’ 203) «περί κυρώ- 
σεως της από 26.3.81 Πράξης Νομοθετικού Περιεχομένου», 
«περί αποκαταστάσεως ζημιών εκ των σεισμών 1981». 

3. Τις διατάξεις του άρθρου 3, παράγραφος 3, τελευταίο εδά¬ 
φιο του Ν. 1266/82 (ΦΕΚ Α' 81) «περί οργάνων ασκήσεως της 
νομισματικής, πιστωτικής και συναλλαγματικής πολιτικής και 
άλλες διατάξεις» όπως συμπληρώθηκε με το άρθρο 25, παράγρα¬ 
φος 6 του Ν. 1418/84 «περί Δημοσίων Έργων και ρυθμίσεις συ¬ 
ναφών θεμάτων». 

4. Τις αριθμ. 131/1.10.86 και 140/19.10.87 Πράξεις του 
Υπουργικού Συμβουλίου σχετικά με την αποκατάσταση των ζη¬ 
μιών που προκλήθηκαν από τους σεισμούς 1986 στο Ν. Μεσση¬ 
νίας, με τις οποίες καθορίστηκαν οι αρχικές προθεσμίες υποβολής 
αιτήσεων για δανειοδότηση. 

5. Τις αριθ. ΕΔ2α/01/130/ΦΝ 315/29.10.86, ΔΑΖ/οικ/ 
3376/30.6.87 κοινές αποφάσεις των Υπουργών Εθνικής Οικο¬ 
νομίας, Οικονομικών και Περιβάλλοντος, Χωροταξίας και Δημο¬ 
σίων Έργων για την παροχή πιστωτικών διευκολύνσεων στους 
σεισμοπαθείς του Ν. Μεσσηνίας από τους σεισμούς του Σεπτεμ¬ 
βρίου 1986.- 

6. Την αριθ. 1355/ΔΠ37.1/26.4.88 (ορθή επανάληψη 
2.6.88) (ΦΕΚ Β’ 337) κοινή Απόφαση των Υπουργών Εθνικής 
Οικονομίας, Οικονομικών και Περιβάλλοντος, Χωροταξίας και 
Δημοσίων Έργων «περί παροχής συμπληρωματικών πιστωτι¬ 
κών διευκολύνσεων στους σεισμοπαθείς του Ν. Μεσσηνίας από 
τους σεισμούς του 1986», αποφασίζουμε: 

Συμπληρώνουμε την παράγραφο 1 της αριθ. 1355/Δ.Π. 
37.1/26.4.88 (ορθή επανάληψη 2.6.88) απόφασης των Υπουρ¬ 
γών Εθν. Οικονομίας, Οικονομικών και Περιβάλλοντος, Χωρο¬ 
ταξίας και Δημοσίων Έργων, με την προσθήκη στο τέλος αυτής 
του εξής εδαφίου: 

«Οι ως άνω προσαυξήσεις, βαρύνονται με επιτόκιο 3,5 εκατο¬ 
στιαίες μονάδες υψηλότερο αυτού που κάθε φορά ισχύει για κατα¬ 
θέσεις απλού ταμιευτηρίου στις Εμπορικές Τράπεζες, χωρίς προ- 
σαύξηση για προμήθεια, επιδοτούμενο κατά 100% από τον 

Προϋπολογισμό Δημοσίων Επενδύσεων». 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 10 Αυγούστου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΠΑΝ. ΡΟΥΜΕΛΙΩΤΗΣ ΔΗΜ. ΤΣΟΒΟΛΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓ. ΚΟΥΛΟΥΜΠΗΣ 
-^- 

Αριθ. 0-2914 (8) 

Έγκριση του Ειδικού Κανονισμού Λιμένα Ναυπλίου αριθμ. 18. 

Η ΝΟΜΑΡΧΗΣ ΑΡΓΟΛΙΔΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «περί Κώ¬ 
δικα- Δημοσίου Ναυτικού Δικαίου». 

2. Τις διατάξεις του Π.Δ. 388/83 (ΦΕΚ 119/Α/ 
8.9.83). 

3. ·Το σχέδιο του Ειδικού Κανονισμού του Λιμένα Ναυπλίου 
που μας υποβλήθηκε με την αναγορά της Λιμενικής Αρχής Ναυ¬ 
πλίου Μ. 3525/6/88/15.7.88 και επειδή, με τις ανωτέρω δια¬ 
τάξεις ρυθμίζονται θέματα που κανονίζουν την εύρυθμη λειτουρ¬ 
γία του Λιμένα, αποφασίζουμε: 

Άρθρο μόνο 

α) Εγκρίνουμε τον παρακάτω Ειδικό Κανονισμό του Λιμένα 
Ναυπλίου αριθμ. 18. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΝΑΥΠΛΙΟΥ ΑΡΙΘΜ. 18 
«περί αναπροσαρμογής λεμβουχικών δικαιωμάτων και ναύλων 
Ε/Γ - Π/Κ που εκτελούν εκδρομικούς πλόες». 

Ο ΛΙΜΕΝΑΡΧΗΣ ΝΑΥΠΛΙΟΥ 
Έχοντας υπόψη: 

α) Τις διατάξεις του διά του από 9 Ιουνίου 1948 Β.Δ. Κωδικο- 
ποιηθέντος Νόμου 499/47 «περί πειθαρχικής εξουσίας των 
Προϊσταμένων Λιμενικών Αρχών (ΦΕΚ 162 τ.Α), συνδυαζόμε- 
νες με τα άρθρα 141-157 του Ν.Δ. 187/73 με το οποίο κυρώ¬ 
θηκε ο Κώδικας Δημοσίου Ναυτικού Δικαίου (ΦΕΚ 261/Α). 

β) Τις διατάξεις του Ν.Δ. 444/70 «περί αρμοδιότητας του 
Λ.Σ. και σχέσης προς τις αρμοδιότητες των Σωμάτων Ασφα¬ 
λείας» (ΦΕΚ 39-Α).. 

γ) Τις διατάξεις του Π.Δ. 388/83 (ΦΕΚ 119 τ.Α), αποφασί¬ 
ζουμε: 

Άρθρο 1 

Ο παρών Ειδικός Κανονισμός Λιμένά Ναυπλίου ισχύει στη 
χερσαία και θαλάσσια ζώνη του, τους όρμους, καθώς και τη θα¬ 
λάσσια έκταση-της περιοχής δικαιοδοσίας >της Λιμενικής Αρχής 
και των υφισταμένψν της Λιμενικών Σταθμών και Υπαλλήλων 
Λιμένα καθώς αυτή καθορίζεται από τις κείμενες διατάξεις. 

Άρθρο 2 

Ο ναύλος με επιστροφή για ολική ναύλωση των Ε/Γ - Π/Κ 
αναψυχής που εκτελούν εκδρομικούς πλόες στην περιοχή του · 
Υ/Χ Ναυπλίου καθορίζονται όπως πιο κάτω: 

α) Από Λιμένα Ναυπλίου στον όρμο Αρβανιτιάς 441 δραχμ, 

β) Από Λιμένα Ναυπλίου στον όρμο Καραθώνας 660 δραχμ. 

γ) Από Λιμένα Ναυπλίου στον όρμο Λιμένα Μύλων 882 
δραχμ. 


δ) Από Λιμένα Ναυπλίου στο Λιμένα Κιβερίου 882 δραχμ. 

ε) Από Λιμένα Ναυπλίου στο Λιμένα Τολού 1323 δραχμ. 

στ) Από Λιμένα Τολού στον όρμο Καραθώνας 882 δραχμ. 

ζ) Από Λιμένα Τολού στον όρμο Δρεπάνου 882 δραχμ. 

η) Από Λιμένα Τολού στις νησίδες Ρόμβη (Τολό) - Δασκαλιό - 
Κορονήσι 441 δραχμ. 

Από οποιοδήποτε άλλο αφετήριο λιμάνι της περιοχής ήθελε 
εκτελεσθεί εκδρομικός πλους ο ναύλος ορίζεται σε 88 δραχ. κατά 
άτομο ανά ώρα. Για κάθε ώρα αναμονής ο ναύλος προσαυξάνεται 
κατά 220 δραχ. 

Άρθρο 3 

1. Ο ναύλος με επιστροφή από Λιμένα Ναυπλίου για επίσκεψη 
του θαλασσίου φρουρίου ΜΠΟΥΡΤΖΙ ορίζεται σε 33 δραχ. Για 
θαλάσσιο περίπατο από Λιμένα Ναυπλίου γύρω από το φρούριο 
ΜΠΟΥΡΤΖΙ και επιστροφή σε 43 δραχ. κατά άτομο. Ο ναύλος 
Ναύπλιο - Μπούρτζι - Αρβανιτιά - Ναύπλιο καθορίζεται σε 57 
δραχ. κατά άτομο. 

2. Η καταβολή του ναύλου από τουζ επισκέπτες θα γίνεται 
κατά τη μετάβασή τους προς το φρούριο ΜΠΟΥΡΤΖΙ. Απαλ¬ 
λάσσονται από την καταβολή ναύλου παιδιά μέχρι 3 ετών. 

3. Η επιστροφή των επισκεπτών από ΜΠΟΥΡΤΖΙ στο Λιμένα 
Ναυπλίου θα γίνεται με οποιοδήποτε Ε/Γ σκάφος χωρίς καμία 
επιβάρυνση. 

Άρθρο 4 

1. Τα λεμβουχικά δικαιώματα για τη μεταφορά των επιβατών 
με τις συνήθεις αποσκευές τους (βάρους μέχρι 25 χιλ.) από τα 
πλοία που παραμένουν στην άγκυρα μέχρι τις προβλήτες και 
αντιστρόφως καθορίζονται ως πιο κάτω: · 

α) Για επιβάτες ανεξαρτήτου θέσης 66 δραχ. κατά άτομο. 

β) Για μεταφορά επισκεπτών καταβάλλεται για κάθε διαδρομή 
με επιστροφή 88 δραχ. κατά άτομο. 

γ) Γ ια μέλη πληρώματος, εργατοτεχνίτες και άλλους συναλ¬ 
λασσόμενους με το πλοίο 43 δραχ. κατά άτομο. 

2 % Για αποσκευές βάρους μεγαλυτέρου των 25 χιλ/μων και 
μέχρι 50 χιλ/μων καταβάλλεται από τα διακινούμενα άτομα 
λεμβουχικό δικαίωμα 33 δραχ. Οι αποσκευές βάρους μεγαλυτέ¬ 
ρου 50 χιλ/μων μεταφέρονται μόνο με τις Φ/Γ λέμβους εφόσον 
υπάρχει η κατηγορία αυτή στο λιμένα και εάν δεν υπάρχει μετα- 
φέρονται με τις Ε/Γ λέμβους σε ιδιαίτερο δρομολόγιο. 

3. Οι λεμβούχοι έχουν υποχρέωση να βοηθούν τα άτομα που 
μεταφέρουν αποσκευές κατά τη φόρτωση και εκφόρτωσή τους και 
να φροντίζουν για την τοποθέτηση και ασφαλή τακτοποίησή τους 
πάνω στο κατάστρωμα της λέβου. 

Άρθρο 5 

Ορίζουμε αντάλλαγμα χρήσης λέμβου συμπεριλαμβανομένης 
και της αμοιβής των επιβαινόντων λεμβούχων για αποκλειστική 
χρησιμοποίηση προς μεταφορά επίπλων, αποσκευών και εμπο¬ 
ρευμάτων από ή προς το πλοίο σε 660 δραχμές και προκειμένου 
για μεταφορά από πλοίο που ευρίσκεται μακριά του λιμένα ή όρ¬ 
μου 882 δραχ. Η παραπάνω τιμή μειώνεται κατά 30% προκει- 

μένου για είδη Δημοσίου, Γεωργικά εφόδια που διακιυούνται από 
ΑΤΕ ή από άλλους Κρατικούς ή Κοινωφελείς Οργανισμούς. 

Άρθρο 6 

Το λεμβουχικό δικαίωμα σε περίπτωση άφιξης τουριστικών 
πλοίων για αποβίβαση ή επιβίβαση περιηγητών καθορίζεται σε 
54 δραχ. κατά περιηγητή. 

Άρθρο 7 

Για την εξυπηρέτηση αγκυροβολημένων Φ/Γ ή Ε/Γ πλοίων 
ορίζεται αντάλλαγμα χρήσης μισθουμένης λέμβου, συμπ'εριλαμ- 
βανομένης και της αμοιβής των επιβαινόντων λεμβούχων, καθο¬ 
ριζόμενο σε 660 δραχ. για κάθε δρομολόγιο της λέμβου και για 
απόσταση μέχρι ένα ναυτικό μίλι από την κεντρική προβλήτα του 
λιμένα και από ώρα 08.00 μέχρι 20.00 σε 771 δραχ. άπό ώρα 
.20.00 μέχρι 24.00 και σε 882 δραχμ. από 24.00 μέχρι 08.00. 
Για αποστάσεις μεγαλύτερες από ένα ναυτικό μίλι το λεμβουχικό 
δικαίωμα καθορίζεται με ελεύθερη συμφωνία και σε αδυναμία 
επίτευξης συμφωνίας με απόφαση του Λιμενάρχη. 

Άρθρο 8 

1. Η αμοιβή των λεμβούχων που απασχολούνται με την πρόσ- 
δεση και λύση των κάβων των πλοίων που παραβάλλουν ή πρυ¬ 
μνοδετούν στο λιμάνι καθορίζονται ως πιο κάτω: 

α) Για πλοία από 101 μέχρι 500 κοχ σε 441 δραχ. 

β) Για πλοία από 501 μέχρι 1500 κοχ σε 660 δραχ. 

γ) Για πλοία από 1501 και άνω σε 882 δραχ. 

2. Για πλοία μέχρι 100 κοχ καθώς επίσης για πολεμικά και 
πλοία τοπικών συγκοινωνιών δεν εισπράττεται καμία αμοιβή. 

Άρθρο 9 

Από την έναρξη ισχύος του παρόντος Ειδικού Κανονισμού κα- 
ταργείται ο αριθμ. 17 Ειδικός Κανονισμός Λιμένα Ναυπλίου 
(ΦΕΚ 193Β/6.4.1988). 

Άρθρο 10 

Οι παραβάτες του παρόντος Κανονισμού, του οποίου η ισχύς 
αρχίζει από τη δημοσίευσή του στην Εφημερίδα της Κυβέρνησης 
και η εκτέλεσή του ανατίθεται στα Λιμενικά Όργανα, ανεξάρτητα 
από τις συντρέχουσες ποινικές ή αστικές ευθύνες κατά την ισχύ- 
ουσα Νομοθεσία υπόκεινται και στις κυρώσεις του άρθρου 157 
του Ν.Δ. 187/73 (ΦΕΚ 261 Α/3.10.1973), όπως τροποποιή¬ 
θηκε με το. Π.Δ. 207/85 (ΦΕΚ 760 Α/3.5.1985). 

Ναύπλιο, 12 Ιουλίου 1988 
Ο Λιμενάρχης 
Ανθ/ρχός Λ.Σ. 

ΔΗΜΗΤΡΙΟΣ ΚΤΜΠΟΤΡΗΣ 

Ορίζουμε ημερομηνία έναρξης ισχύος αυτού από την ημέρα 
δημοσίευσής του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνή¬ 
σεως. . . 

Ναύπλιο, 2 Αυγούστου 1988 
Η Νομάρχης 
ΜΑΡΘΑ ΣΗΜΑΝΤΩΝΗ 


Αριθ. 5198 (9) 

ΟΡΓΑΝΙΣΜΟΣ 

Έγκριση Οργανισμού Λογαριασμού Τγείας των Μελών του Σώ¬ 
ματος Ορκωτών Λογιστών 

ΣΩΜΑ ΟΡΚΩΤΩΝ ΛΟΓΙΣΤΩΝ 

Με την 957/21/3.8.1988 απόφαση του Εποπτικού Συμβου- 
λίον του Σώματος Ορκωτών Λογιστών εγκρίθηκε ο «Οργανισμός 
Λογαριασμού Τγείας των Μελών του Σώματος Ορκωτών Λογι¬ 
στών», ο οποίος έχει ως ακολούθως: 

I. ΣΥΣΤΑΣΗ - ΣΚΟΠΟΣ 

Συνιστάται ανεξάρτητος «Λογαριασμός Τγείας», σκοπός του 
οποίου είναι η παροχή υγειονομικής περιθάλψεως στα μέλη του 
Σ.Ο.Λ. και στις οικογένειές τους. 

II. ΔΙΚΑΙΟΥΧΟΙ ΠΑΡΟΧΩΝ 

Δικαιούχοι των παροχών του Λογαριασμού είναι: 

Α) Με πλήρη κάλυψη 

α) Τα υπηρετούντα μέλη του Σ.Ο.Λ. 

β) Η ατομική οικογένεια των μελών, δηλαδή ο ή η σύζυγος και 
τα τέκνα μέχρι της συμπληρώσεως του 20ού έτους ή και τα τέκνα 
που κρίνονται πλήρως ανίκανα για εργασία ανεξαρτήτως ηλικίας 
ή φοιτούν σε ανώτερες ή ανώτατες σχολές και μέχρι συμπληρώ¬ 
σεως του 26ου έτους της ηλικίας. 

γ) Οι άγαμες θυγατέρες των μελών, άνω των 20 ετών και 
άγαμες αδελφές των μελών, άνω των 50 ετών, εφόσον δεν είναι 
ασφαλισμένες σε άλλο φορέα και δεν έχουν ετήσιο ακαθάριστο ει¬ 
σόδημα μεγαλύτερο των δρχ. 200.000, με καταβολή επασφαλί- 
στρου 1%. 

δ) Η χήρα και τα τέκνα αποβιώσαντος μέλους του Σ.Ο.Λ. εφό¬ 
σον ο θανών είχε συμπληρώσει κατά το χρόνο του θανάτου του 5/ 
ετή τουλάχιστον υπηρεσία στο Σ.Ο.Λ. 

Η ανικανότητα προς εργασία των ενήλικων τέκνων διαπιστώ¬ 
νεται με γνωμάτευση Υγειονομικής-Επιτροπής, που αποτελείται 
από τρία μέλη, τα οποία ορίζονται, με απόφαση του Εποπτικού 
Συμβουλίου, κάθε δύο έτη, μεταξύ των Καθηγητών, οποιασδή- 
ποτε βαθμίδας, της Ιατρικής Σχολής του Πανεπιστημίου Αθηνών 
ή των Ιατρών Διεθυντών Κλινικών Νοσοκομείων Αθηνών Νομι¬ 
κών Προσώπων Δημοσίου Δικαίου. Σε περίπτωση που δεν είναι 
δυνατή η συγκρότηση της Επιτροπής από τα πρόσωπα αυτά, διο¬ 
ρίζονται ιατροί, προτιμώμενων των ανηκόντων στο Ε.Σ.Υ. Με 
την ίδια απόφαση ορίζεται και η αμοιβή των μελών της Επιτρο¬ 
πής. Η Επιτροπή έχει δικαίωμα να παραπέμψει τον εξεταζόμενο 
σε Νοσηλευτικό Ίδρυμα Νομικό Πρόσωπο Δημοσίου Δικαίου 
προς εξέταση. 

ε) Οι γονείς των μελών, εφόσον δεν έχουν ετήσιο ακαθάριστο 
εισόδημα μεγαλύτερο των δρχ. 300.000 οι δύο γονείς μαζί, ή 
δρχ. 200.000 ο ένας από τους γονείς σε περίπτωση θανάτου του 
άλλου. 

Τα πιο πάνω χρηματικά ποσά της παρούσας περιπτώσεως και 
της περιπτώσεως γ, μπορεί να αυξομειώνονται με απόφαση του 
Εποπτικού Συμβουλίου. 

Προς απόδειξη της μη υπερβάσεως των πιο πάνω ποσών υπο¬ 
βάλλεται κατά έτος από το μέλος του Σ.Ο.Λ. υπεύθυνη δήλωση 
Ν.Δ. 105/1969 και το σχετικό εκκαθαριστικό σημείωμα ή βε¬ 
βαίωση της Εφορίας. Η Επιτροπή Λογαριασμού Υγείας μπορεί 
να ζητήσει και οποιοδήποτε άλλο δικαιολογητικό. 

Στα μέλη της πατρικής οικογένειας δεν-παρέχεται υγειονομική 
περίθαλψη εφόσον είναι άμεσα ασφαλισμένα σε άλλο ασφαλιστικό 
φορέα υγείας. Περιπτώσεις όμως που δεν καλύπτονται από τον 
άλλο αυτό φορέα, καλύπτονται από το «Λογαριασμό Υγείας», 
εφόσον αυτές καλύπτονται για τα μέλη του. 

Β) Με μερική κάλυψη (εξωνοσοκομειακή,μόνο περίθαλψη). 

Τα εξερχόμενα από την υπηρεσία λόγω συνταξιοδοτήσεως 
μέλη του Σ.Ο.Λ. και τα μέλη της ατομικής τους οικογένειας. 
Επίσης τα μέλη της πατρικής τους οικογένειας, που δεν είναι 
άμεσα σφαλισμένα σε άλλο ασφαλιστικό φορέα υγείας. Στους 
ανωτέρω παρέχεται μόνο εξωνοσοκομειακή περίθαλψη και με 
τους όρους-των πιο πάνω υπό στοιχείο Α εδάφ. β, γ και ε, αντί¬ 
στοιχα, περιπτώσεων και εφόσον ζητηθεί από τα εξαρχόμενα την 
υπηρεσίας μέλη η παρούσα ασφαλιστική κάλυψη. 

III. ΠΟΡΟΙ 

Πόροι του Λογαριασμού είναι: 

α) Η εισφορά των σε ενεργό υπηρεσία ή σε σύνταξη ασφαλισμέ¬ 
νων μελών που καθορίζεται σε ποσοστό 1,5%. 

β) Η συνεισφορά του Σ.Ο.Λ. που καθορίζεται σε ποσοστό 

3,5% 

γ) Το αναφερόμενο στην παράγραφο Α εδάφιο γ' επασφάλιστρο 
1 % για ασφάλιση των αναφερομένων στην παράγραφο αυτή προ¬ 
σώπων. 

δ) Οι οποιεσδήποτε πρόσοδοι που αποκτά ο Λογαριασμός από 
τη διαχείριση της περιουσίας του, ως και οποιοδήποτε έσοδο από 
άλλη αιτία. 

Οι εισφορές των ασφαλισμένων συμπεριλαμβανομένου και του 
επασφάλιστρου καθώς και η συνεισφορά του Σ.Ο.Λ. υπολογίζο¬ 
νται: 

α) για τους εν ενεργεία επί των κάθε είδους τακτικών και πρό¬ 
σθετων αποδοχών και των επιδομάτων των μελψν,’ Προσαυξανό¬ 
μενων, με τα ποσά της Αυτόματης Τιμαριθμικής Αναπροσαρμο¬ 
γής (Α.Τ.Α.) με ανώτατο όριο τις αποδοχές της ανώτατης πλά¬ 
σεως του Ι.Κ.Α. 

β) για τους συνταξιούχους επί της επικουρικής συντάξεως. 
Οι εισφορές των ασφαλισμένων παρακρατούνται από το 
Σ.Ο.Λ. και αποδίδονται, μαζί με τη συνειφορά του Σ.Ο.Λ., στο 
Λογαριασμό το αργότερο μέχρι το τέλος του επόμενου μήνα της 
παρακρατήσεως. 

IV. ΠΑΡΕΧΟΜΕΝΗ ΠΕΡΙΘΑΛΨΗ - ΤΙΜΟΚΑΤΑΛΟ¬ 
ΓΟΣ 

1. Η παρεχόμενη περίθαλψη διακρίνεται σε εξωνοσοκομειακή 
και σε νοσοκομειακή. Ενδεικτικά αναφέρεται ότι περιλαμβάνε¬ 
ται: 

Α. Στην εξωνοσοκομειακή περίθαλψη: 
α. Ιατρική περίθαλψη στην κατοικία τού δικαιούχου ή σε ια¬ 
τρεία ή σε εξωτερικά ιατρεία νοσοκομείων, θεραπευτηρίων, κλινι¬ 
κών. Η ιατρική περίθαλψη παρέχεται από ιατρό κάθε ειδικότη¬ 
τας, αλλά και από νοσοκόμο (ενέσεις, εισπνοές) ή φυσιοθεραπευτή 
(μαλάξεις, ασκήσεις κ.λπ.). 
β. Φαρμακευτική περίθαλψη 

γ. Εργαστηριακές εξετάσεις (μικροβιολογικές, ακτινολογικές, 
καρδιογραφήματα κ.λπ.). 

δ. Οδοντιατρική περίθαλψη. Αποκλείονται οι ορθοδοντικές ερ¬ 
γασίες και η αξία ευγενών μετάλλων. 

ε. Χορήγηση ειδών υγειονομικής χρήσεως (ματογυάλια, ζώ¬ 
νες, κηλεπίδεσμοι, ειδικοί επίδεσμοι, περικνημίδες κ.λ.π.) 

στ. Παρακολούθηση σε ειδικούς σταθμούς και σχολεία για 
προβληματικά άτομα (απροσάρμοστα, σπαστικά κ.λπ.). 
ζ. Επίδομα τοκετού, 
η. Βοήθημα νεογέννητου 
θ. Έξοδα κηδείας 
ι. Έξοδα μετακινήσεως ασθενών. 

Β. Στη νοσοκομειακή περίθαλψη: 
α. Νοσήλεια 

β. Ειδικές αμοιβές (ιατρών για χειρουργικές επεμβάσεις, απο¬ 
κλειστικών νοσοκόμων για νυκτερινή παρακολούθηση, φυσιοθε¬ 
ραπευτών για ειδική αγωγή κ.λπ,). 


γ. Φαρμακευτική ή άλλου είδους υγειονομική αγωγή. 

δ. Παρακλινικές εξετάσεις. 

2. Η ανωτέρω εξωνοσοκομειακή και νοσοκομειακή περίθαλψη 
υπό τους όρους και τις προϋποθέσεις που καθορίζονται στον «Κα¬ 
νονισμό λειτουργίας και Τιμοκαταλόγου Περιθάλψεως μελών του 
Σ.Ο.Λ.» μπορεί να παρέχονται και στο εξωτερικό για τον ασφαλι¬ 
σμένο και τα μέλη της ατομικής του οικογένειας. 

3. Τα ανώτατα όρια δαπάνης, που καλύπτει ο «Λογαριασμός 
Υγείας» καθώς και οι προϋποθέσεις και οι μέθοδοι ελέγχου, που 
κρίνονται αναγκαίες, για τη διαπίστωση υπάρξεως της υγειονο¬ 
μικής ανάγκης και για την αναγνώριση των δαπανών, καθώς και 
λεπτομέρειες εφαρμογής του Οργανισμού αυτού ορίζονται από 
«Κανονισμό Λειτουργίας και Τιμοκατάλογο Περιθάλψεως» Λο¬ 
γαριασμού Υγείας των μελών του Σ.Ο.Λ.» που εγκρίνεται από το 
Εποπτικό Συμβούλιο. 

Ο «Κανονισμός Λειτουργίας και Τιμοκατάλογος Περιθάλ- 
ψεως» τροποποιείται με απόφαση του Εποπτικού Συμβουλίου 
μετά από εισήγηση της Ε.Λ.Υ. 

Ο «Τιμοκατάλογος Περιθάλψεως» αναθεωρείται κατά τα κα¬ 
τωτέρω οριζόμενα, κατά το μήνα Δεκέμβριο κάθε χρόνου και 
ισχύει για το επόμενο έτος. 

Ειδικά για την πρώτη εφαρμογή του παρόντος, ο Τιμοκατάλο¬ 
γος ισχύει μέχρι του τέλους του έτους της εγκρίσεως. 

4. Τα ανώτατα, κατά περίπτωση και ετησίως, όρια δαπάνης, 
που καλύπτει ο «Λογαριασμός Υγείας» στα ασφαλισμένα άτομα 
της ατομικής και πατρικής οικογένειας ορίζονται στον «Κανονι¬ 
σμό Λειτουργίας και Τιμοκατάλογο Περιθάλψεως». 

V. ΔΙΑΧΕΙΡΙΣΗ ΛΟΓΑΡΙΑΣΜΟΥ ΥΓΕΙΑΣ 

Τη διαχείριση του «Λογαριασμού Υγείας» ασκεί, κατ’ εξουσιο¬ 
δότηση και για λογαριασμό του Εποπτικού Συμβουλίου του 
Σ.Ο.Λ., ειδική «Επιτροπή Λογαριασμού Υγείας» (Ε.Λ.Υ.) Η Επι¬ 
τροπή αυτή αποτελείται από τρία (3), μέλη, από τα οποία τα δύο 
με τους αναπληρωτές τους ορίζονται από το Εποπτικό Συμβούλιο 
μετά από πρόταση της Διοικούσας Επιτροπής και τρίτο επίσης με 
τον αναπληρωτή του εκλέγεται από συνέλευση όλων των μελών 
του Σ.Ο.Λ. Τα μέλη της Επιτροπής εκλέγουν ένα από αυτά ως 
πρόεδρο. Η θητεία των μελών της Ε.Λ.Υ. είναι τριετής. 

Σε θέματα που δεν προβλέπονται από τον «Κανονισμό Λειτουρ¬ 
γίας και Τιμοκατάλογο Περιθάλψεως» απαιτείται απόφαση του 
Εποπτικού Συμβουλίου μετά από εισήγηση τηςΈ.Λ.Υ. 

1. Το Εποπτικό Συμβούλιο μετά από αιτιολογημένη πρόταση 
της Ε.Λ.Υ., μπορεί να δεχθεί ότι στην περίπτωση περιθάλψεως 
κάποιου ασφαλισμένου, υπάρχουν ειδικές συνθήκες, που δικαιο¬ 
λογούν την εξαίρεση της περιθάλψεως αυτής από τις δεσμεύσεις 
και τους περιορισμούς του παρόντος «Οργανισμού και του Κανο¬ 
νισμού Λειτουργίας και Τιμοκαταλόγου Περιθάλψεως». 

2. Η Επιτροπή Λογαριασμού Υγείας οφείλει να παρακολουθεί 
και να εφαρμόζει τους ειδικούς περιορισμούς ανώτατου ποσού δα¬ 
πάνης που τάσσονται από τον Κανονισμό Λειτουργίας και τον Τι¬ 
μοκατάλογο Περιθάλψεως του Λογαριασμού Υγείας, σε κάθε εί¬ 
δος παρεχόμενης πριθάλψεως. 

Η Ε.Λ.Υ. μπορεί να χρησιμοποιεί, κατά την κρίση της, ειδι¬ 
κούς συμβούλους (ιατρό, φαρμακοποιό, μικροβιολόγο κ.λπ.) συμ¬ 
βαλλόμενη μαζί τους μετά από έγκριση του Εποπτικού Συμβου¬ 
λίου, με σύμβαση μισθώσεως έργου. 

Η Ε.Λ.Υ. υποβάλλει προς έγκριση στο Εποπτικό Συμβούλιο 
μέχρι τέλους Μαρτίου κάθε έτους Απολογισμό της διαχειρίσεώς . 
της για το προηγούμενο έτος. Η έγκριση ή μη του Απολογισμού 
γίνεται από το Εποπτικό Συμβούλιο μετά από έλεγχο από δύο 
Ορκωτούς 

Λογιστές τους οποίους διορίζει το ίδιο Συμβούλιο, και οι οποίοι 
πρέπει να υποβάλουν σ’ αυτό τη σχετική Εκθεσή τους μέσα σε 

τρεις μήνες από το διορισμό τους. Κατά μήνα Σεπτέμβριο η 
Ε.Λ.Τ. υποβάλλει Προϋπολογισμό Υγείας και εάν συντρέχει πε¬ 
ρίπτωση, προτάσεις για αναθεώρηση του «Τιμοκαταλόγου Περι- 
θάλψεως» προς έγκριση από το Εποπτικό Συμβούλιο. 

Ο Τιμοκατάλογος Περιθάλψεως καθώς και οι τυχόν γενόμενες 
αναθεωρήσεις με τη μέριμνα της Ε.Λ.Υ., εκτυπώνεται και διανέ¬ 
μεται στους ασφαλισμένουος. 

VI. ΤΡΟΠΟΣ ΠΛΗΡΩΜΗΣ 


Οι δικαιούχοι υποβάλλουν τα σχετικά δικαιολογητικά πληρω¬ 
μής συνημμένα σε ειδικό έντυπο (αίτηση), που συμπληρώνεται 
από τους ίδιους στην Ε.Λ.Υ. 

Τα δικαιολογητικά ελέγχονται από τις διοικητικές υπηρεσίες 
του Σ.Ο.Λ., που έχουν τεθεί στη διάθεση της Ε.Λ.Υ., υπολογίζο¬ 
νται τα ποσά που πρέπει να καταβληθούν και καταθέτονται στους 
Τραπεζικούς λογαριασμούς των δικαιούχων μελών, αφού προη¬ 
γούμενα εγκριθεί η καταβολή τους από την Ε.Λ.Υ. 

Η έγκριση για συνολικό ποσό μικρότερο των 100.000 δρχ. γί¬ 
νεται από ένα μέλος της Ε.Λ.Υ., ειδικά εξουσιοδοτημένο από αυ¬ 
τήν και για μεγαλύτερο ποσό από την Ε.Λ.Υ. 

^ Οι πληρωμές του λογαριασμού παρακολουθούνται σε ειδικές 
κατά ασφαλισμένο μέλος, μερίδες αναλυτικού καθολικού. 

Τα ασφαλισμένα μέλη απευθύνονται για κάθε θέμα ερμηνείας 
των διατάξεων του κανονισμού, στην Ε.Λ.Υ. και σε δεύτερο 
βαθμό στο Εποπτικό Συμβούλιο του. Σ.Ο.Λ. 

Η Ε.Λ.Υ. παίρνει όλα τα απαραίτητα μέτρα, ώστε να εξοφλού¬ 
νται στο συντομότερο δυνατό χρόνο οι απαιτήσεις των μελών. 


VII. ΓΕΝΙΚΕΣ ΔΙΑΤΑΞΕΙΣ 


1. Η υποβολή ανακριβών δικαιολογητικών και κάθε παρά¬ 
βαση του Οργανισμού αυτού ή του Κανονισμού Λειτουργίας και 
Τιμοκαταλόγου Περιθάλψεως, καθώς και κάθε άλλη πράξη, που 
μπορεί να παραπλανήσει την Ε.Λ.Υ., εφόσον χαρακτηρισθεί δό¬ 
λια, συνιστά ανάρμοστη κοινωνική συμπεριφορά και τιμωρείται 
σύμφωνα με το άρθρο 2 περιπτ. 7 του «Πειθαρχικού Κανονισμού 
Μελών του Σ.Ο.Λ.». Σε περίπτωση δε υποτροπής τιμωρείται με 
διαγραφή από το Σ.Ο.Λ. σύμφωνα με το άρθρο 16 του Ν.Δ. 
3329/55. 

Η Ε.Λ.Υ., εφόσον θεωρήσει αναγκαίο, καλεί οποιονδήποτε 
ασφαλισμένο να δώσει, προφορικά ή γραπτά, διευκρινίσεις σχετι¬ 
κές με τις παροχές υγειονομικής περιθάλψεως. Το Εποπτικό 
Συμβούλιο, κατόπιν σχετικής αναφοράς της Ε.Λ.Υ. ή και οίκο- 
θεν, εάν συντρέχει περίπτωση παραβάσως των περί υγειονομικής 
περιθάλψεως υποχρεώσεων, ασκεί την προσήκουσα πειθαρχική 
δίωξη. 

2. Ο παρών Κανονισμός θα δημοσιευθεί στην Εφημερίδα της 
Κυβερνήσεως και η ισχύς του αρχίζει από την έγκριση του «Κα¬ 
νονισμού Λειτουργίας και Τιμοκαταλόγου Περιθάλψεως». Μέχρι 
τότε ισχύει ο υφιστάμενος Κανονισμός Υγειονομικής Περιθάλ- 
ψεως. 

Αθήνα, 10 Αυγούστου 1988 
Ο Πρόεδρος του Εποπτικού Συμβουλίου 
ΙΩΑΝΝΗΣ ΚΑΡΑΤΖΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



